Ir-Regolament tal-Kummissjoni (KEE) Nr 4160/87
tad-29 ta’ Diċembru 1987
li jemenda r-Regolamenti tal-Kunsill (KEE) Nru 391/68 u Nru 2764/75 bħala konsegwenza ta’ l-introduzzjoni tan-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill Nru 2658/87 tat-23ta’ Lulju 1987 fuq in-nomenklatura tat-tariffa u ta’l-istatistika u fuq it-Tariffa Komuni tad-Dwana [1], kif emendata bir-Regolament (KEE) Nru 3985/87 [2]u b’mod partikolari t-tieni subinċiż ta’l-Artikolu 15(1) tiegħu,
Wara li kunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq tal-laħam tal-majjal [3],kif l-aħħar emendat bir-Regolament (KEE) Nru 3906/87 [4],u b’mod partikolari l-Artikolu 4(6) tiegħu,
Billi, b’effett mill-1 ta’ Jannar, ir-Regolament (KEE) Nru 2658/87 jistabbilixxi, fuq bażi ta’ Sistema Armonizzata, nomenklatura magħquda ta’ merkanzija li se tilħaq il-ħtiġiet kemm tat-Tariffa Komuni tad-Dwana kif ukoll ta’l-istatistiċi tal-kummerċ estern tal-Komunità;
Billi r-Regolament tal-Kummissjoni (KEE) Nru 391/68 ta’ l-1 ta’ April 1968 li jfassal regoli dettaljati ta’ l-intervent biex jinxtara l-laħam tal-majjal [5],kif l-aħħar emendat bir-Regolament (KEE) Nru 912/71 [6],u r-Regolament tal-Kunsill (KEE) Nru 2764/75 tad-29 ta’ Ottubru 1975, li jistabbilixxi regoli għall-kalkolu ta’ komponent ta’ l-imposta fuq il-karkassi tal-majjal [7], kif l-aħħar emendati bir-Regolament (KEE) Nru 1475/86 [8],għandhom jiġu adattati biex iqisu n-nomenklatura magħquda bażata fuq is-Sistema Armonizzata,
Billi l-miżuri maħsuba f’dan ir-Regolament huma skond l-opinjoni tal-Kumitat tal-Ġestjoni tal-laħam tal-Majjal,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 391/68 qed jinbidel bl-Anness ta’ hawnhekk:
Artikolu 2
L-L-Artikolu 3a tar-Regolament (KEE) Nru 2764/75 qed jinbidel b’dan li ġej:
"L-Artikolu 3a’
Karkassi tal-Majjal’ għandu jinftiehem li karkassi jew nofs-karkassi tal-majjal domestiku li ġew żvinati u evixxerati u li minnhom il-lanżit u d-dwiefer ġew imneħħija. In-nofs karkassi jittieħdu minn karkassi sħaħ billi jinqasmu miċ-ċentru ta’ kull vertebra ċervikali, dorsali, lumbari u sakrali, u miċ-ċentru ta’l-isternum u s-simfiżi iskio-pubiku. Dawn il-karkassi u n-nofs karkassi jistgħu jkunu bi jew mingħajr ir-ras, is-saqajn, ix-xaħam, il-kliewi, id-denb jew id-dijafjamma. In-nofs karkassi jistgħu jkunu bi jew mingħajr l-ispina dorsali, il-moħħ jew l-ilsien. Il-karkassi u n-nofs karkassi tal-ħanżira jistgħu jkunu bil-bżieżel jew mingħajrhom (il-glandoli mammarji)"
Artikolu 3
Dan ir-Regolament għandu jibda jseħħ fl-1 ta' Jannar 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Diċembru 1987.